Lucy este foarte entuziasmată să petreacă vacanța de vară cu verii ei în Canada, dar când aceștia îi spun să aibă grijă de urșii sălbatici din pădure, entuziasmul ei se transformă în teamă. Într-o zi, dă peste un pui de urs singur. La început îi este frică, apoi își dă seama că sărăcuțul este pierdut. Poate Lucy să ajute puiul să-și găsească mama fără să se pună și ea în pericol? O poveste emoționantă despre familie și frumusețea naturii de la autoarea bestseller Holly Webb.